Ingeperkte Kersfees dalk die veiligste opsie – WGO | Maroela Media
Om groot familiebyeenkomste oor die Kerstyd te vermy, sal vanjaar die veiliger opsie wees.
Só het die Wêreldgesondheidsorganisasie (WGO) gesê te midde van die Covid-19-pandemie waarvan die dae oënskynlik nog lank nie getel is nie.
Met talle lande wat reeds Covid-19-regulasies begin verslap het vir die feestyd, sê die WGO dat mense self moet besluit of hulle met groot familiebyeenkomste dalk kwesbare familielede se lewe in gevaar kan stel.
Maria van Kerkhove, die WGO se Covid-19- tegniese leier, het tydens 'n mediakonferensie gesê dat daar altyd 'n kans sal wees dat die virus by byeenkomste soos dié kan versprei.
"Dit is 'n moeilike situasie, want enige mens wil – veral tydens die feestyd – by hul families wees. In sommige situasies is die moeilike besluit om familiebyeenkomste nié te hou nie, die veiligste opsie," sê Van Kerkhove.
Van Kerkhove stel voor dat 'n virtuele byeenkoms dalk 'n beter opsie sal wees.
'n Vrou met 'n masker aan by die St Pancras Internasionale treinstasiel London (Foto: Tolga Akmen/AFP)
"Al kan families nie vanjaar saam fees vier nie, kan hulle maniere vind om dit te doen wanneer die pandemie verby is."
Michael Ryan, hoof van noodgevalle by die WGO, sê die aantal Covid-19-infeksies in Kanada het net ná hul Dankseggingsdag op 12 Oktober weer begin toeneem.
Hy sê daar moet 'n balans tussen die wetenskap agter die virus en die ekonomiese en sosiale faktore geskep word.
"Daar is nie 'n formule om te volg wat aandui hoe lank die afsonderingsregulasies oor die vakansietyd verlig kan word nie," sê Ryan.
"Die vraag ontstaan of ons wel die siekte genoeg onder beheer het om van die afsonderingsregulasies te verslap oor die Kerstyd."
Ryan sê met die verslapping van die regulasies skep dit 'n gevoel van vreugde onder mense, wat mense veral nou meer as ooit nodig het.
Covid is eg, ja. Covid maak dood ja. Maar wragtag dit word oordoen! 92% herstel regverdig NIE weer opsluiting. Was die jaar nie reeds erg genoeg nie!! Harde realiteit, die alkohol waarmee jy bespuit word as jy omdraai in diemall, kerk, kantoor absorbeer deur jou vel en bloedstroom toe. Maar gaan ons weer als toesluit en opsluit want die WGO hoes? Lees die geskiedenis van die hoof van die WGO. Weet hy regtig wat hy doen om so iets te sê!?
Luister soe min na die WGO as wat ek na Cyril Ramaphosa luister! Kersfees dag is dit groot tafel bymekaar kom, met lekker kos en 'n paar drankies…..en ja ons sal besmet, skoonmaak, versigtig wees en waar moet maskers dra. Wens nie een ANC n lekker Kerfees nie. Hoop julle kos is alles vrot, of word vrot terwyl julle eet!
Totale malligheid Gates!!!
Ek weet nou nie van ander lande nie, maar as ONS regering hulleself GEDRA het tydens lockdown, sou hulle DALK nou kon eise stel oor Kersfees beperkings ens. Maar ons weet almal hoe dinge verloop het. So good luck met die afdwing van nog 'beperkings'.